غلام نبی آزاد

غلام نبی آزاد : (پیدائش 07 مارچ 1949، جموں و کشمیر بھارت) ایک مشہور بھارتی سیاست دان ہیں جو کانگریس پارٹی سے منسلک ہیں۔ انہوں نے کئی شعبوں کے وزارتی عہدوں پر فائز رہ چکے ہیں۔ حال میں ان کا عہدہ راجیہ سبھا میں اپوزیشن لیڈر کا ہے۔

من موہن سنگھ کی دورِ حکومت میں وزیر امور پارلیمان، 27 اکتوبر 2005 تک رہے۔ آندھرا پردیش اور کرناٹک اسمبلی انتخابات میں پارٹی کی ذمہ داری لی اور دونوں ریاستوں میں کانگریس پارٹی کو کامیاب کیا۔ بعدمیں جموں کشمری کے وزیر اعلیٰ بنے۔ جموں اور کشمیر کے انتخابات میں بھی پارٹی کو کامیاب کیا۔
آل انڈیا کانگریس کمیٹی کے جنرل سیکرٹری کے عہدے پر مسلسل نو مرطبہ فائز رہے اور، کانگریس ورکنگ کمیٹی کے رکن 18 سال رہے۔

ابتدائی زندگی 
غلام نبی آزاد جموں اور کشمیر کے ڈوڈا ضلع میں پیدا ہوئے۔ وہ رحمت اللہ بٹ اور باسا بیگم کے گھر پیدا ہوئے۔ ابتدائی تعلیم انہوں نے اپنے گاؤں میں حاصل کی۔ اس کے بعد وہ جموں منتقل ہو گئے اور جی جی ایم سائنس کالج سے سائنس میں بیچلر کی ڈگری لی۔ 1972 میں یونیورسٹی آف کشمیر سے انہوں نے زولوجی میں ماسٹر کی ڈگری حاصل کی۔

سیاسی سفر 
مرکزی وزیر اور کانگریس پارٹی کی سربراہ کی حیثیت سے، آزاد نے کئی مرطبہ نوکانفیڈنس موشنز میں حکومت کو کامیابی دلوائی۔ یہاں تک کہ 1990 میں پی وی نرسمہاراؤ کی مائنوریٹی حکومت کا بھی بیڑا پار انہیں کی حکمت عملی سے ہوا۔

1980 میں، آل انڈیا یوتھ کانگریس کے صدر منتخب ہوئے، جو مائنوریٹی طبقہ سے منتخب ہوئی پہلی شخصیت تھی۔
ساتویں لوک سبھا کے انتخابات میں ریاست مہاراشٹر کے واشم لوک سبھا حلقے سے 1980 میں کامیاب رہے۔ 1982 میں ڈپٹی وزیر برائے قانون اور کمپنی افئرس پر فائز ہوئے۔

1984 کے 8ویں لوک سبھا انتخابات میں بھی کامیاب رہے۔ 1990 میں راجیہ سبھا کے رکن بنے اور حکومت میں پارلیمانی امور اور سیول ایویئشن وزیر بنے۔
اس کے بعد وہ جموں اور کشمیر سے راجیا سبھا کے رکن منتخب ہوئے۔ ان کی مدت 30/11/1996 سے 29/11/2002 اور 30/11/2002 سے 29/11/2008 تھی۔29 اپریل 2006 کو انہوں نے استعفا دے دیا۔ اس سے پہلے 2 نومبر 2005 کو وہ وزیر اعلیٰ جموں اور کشمیر بن گئے تھے۔

وزیر اعلیٰ جموں اور کشمیر 
جون 2008 میں آزاد کی حکومت نے زمین کی ہندو مندر کو منتقلی کے منصوبے کا اعلان کیا۔ اس فیصلے پر بہت سے مسلمانوں کو غصہ آیا۔ مسلمانوں نے اس فیصلے پر احتجاج کیا۔ اس احتجاج کے نتیجے میں حکومت کو زمین کی منتقلی کا منصوبہ ترک کرنا پڑا۔ منصوبہ ترک کرنے سے ہندوؤں اشتعال میں آگئے اور انہوں نے احتجاج کرنا شروع کر دیا۔ پرتشدد احتجاج کے نتیجے میں 7 افراد مارے گئے۔ جموں اینڈ کشمیر پیپلز ڈیموکریٹک پارٹی، جس کا انڈین نیشل کانگریس کے ساتھ اتحاد تھا، نے آزاد کی حکومت کی حمایت ترک کر دی۔ آزاد نے اپنی حکومت کو اعتماد کا ووٹ حاصل کر کے بچانے کی بجائے 7 جولائی 2008 کو استعفا دے دیا اور 11 جولائی 2008 کو دفتر چھوڑ دیا۔

یونین گورنمنٹ 
یونائیٹڈ پروگریسیو الائنس کی دوسری حکومت کی سربراہی ڈاکٹر منموہن سنگھ نے کی۔ آزاد نے اُن کی حکومت میں بھارت کے وزیر صحت کا حلف لیا۔ وہ جموں اور کشمیر سے 30 نومبر 1996 سے 29 نومبر 2002 تک تیسری اور چوتھی مدت کے لیے راجیہ سبھا کے رکن بنے۔ انہوں نے قومی دیہی صحت مشن یعنی نیشنل رورل ہیلتھ مشن کو تمام بھارت میں پھیلانے کا منصوبہ بنایا۔ اس کے بعد اُن کی وزارات نے شہروں میں رہنے والے غریب لوگوں کے لیے نیشنل اربن ہیلتھ مشن شروع کیا۔
انہوں نے تجویز دی کہ آبادی کو قابو کرنے کےلیے شادی کی عمر 25 سے 30 سال کے درمیان میں ہونی چاہیے۔ انہوں نے کہا کہ بجلی کی کمی اور گھروں میں ٹی وی کی تفریح نہ ہونے سے لوگ زیادہ بچے پیدا کرتے ہیں۔

قائد حزب اختلاف 
جون 2014 میں نیشنل ڈیموکریٹک الائنس نے لوک سبھا میں اکثریت حاصل کی اور یونین گورنمنٹ بنائی۔ آزاد کو راجیہ سبھا میں قائد حزب اختلاف بنایا گیا۔ 
2015 میں آزاد راجیہ سبھا کے لیے جموں اور کشمیر سے دوبارہ منتخب ہو گئے۔حالانکہ پی ڈی پی - بی جے پی الائنس کے پاس قانون ساز اسمبلی میں زیادہ نشستیں تھیں۔

نجی زندگی 
آزاد نے 1980 میں، کشمیر کے مشہور گلوکارہ شمیم دیو آزاد سے شادی کی۔ ان کی دو اولاد ہیں، فرزند صدام اور دختر صوفیہ نبی آزاد۔

حوالہ جات

بیرونی روابط 

 Ghulam Nabi Azad at Rajyasabha.nic.in
 Successful Career in Congress

|-

|-

1949ء کی پیدائشیں
آٹھویں لوک سبھا کے ارکان
انڈین نیشنل کانگریس کے وزرائے اعلیٰ
بقید حیات شخصیات
بھارتی مسلم شخصیات
جموں کشمیر کی سیاسی شخصیات
جموں و کشمیر
جموں و کشمیر سے انڈین نیشنل کانگریس کے سیاست دان
جموں و کشمیر سے راجیہ سبھا کے ارکان
جموں و کشمیر قانون ساز اسمبلی کے ارکان
جموں و کشمیر کے وزرائے اعلیٰ
ساتویں لوک سبھا کے ارکان
ضلع ڈوڈہ کی شخصیات
کشمیری شخصیات
مہاراشٹر سے راجیہ سبھا کے ارکان
مہاراشٹر سے لوک سبھا کے ارکان
ضلع واشم کی شخصیات
راجیہ سبھا میں حزب مخالف لیڈران
یونیورسٹی آف کشمیر کے فضلا
انڈین یوتھ کانگریس کے صدور
بھارتی کابینہ کے ارکان
Short description is different from Wikidata
بیسویں ویں صدی کے ہندوستانی مسلمان
اکیسویں صدی کے ہندوستانی مسلمان